Pokyny upravujúce podmienky prevádzky, vnútorného režimu školy a výchovno-vzdelávacieho procesu v školskom roku 2020/2021

Dodatok č.2 k pokynom upravujúcim podmienky výchovno-vzdelávacieho procesu v školskom roku 2020/2021

**Opatrenia prijaté so súhlasom zriaďovateľa**

**s účinnosťou od 01. októbra 2020**

*V čase mimoriadnej situácie spôsobenej ochorením COVID – 19 sa v období od 01.10.2020 upravujú týmto prevádzkovým poriadkom postupy, organizácia a podmienky výchovy, vzdelávania a stravovania s rešpektovaním opatrení Úradu verejného zdravotníctva SR a Rozhodnutia ministra školstva, vedy, výskumu a športu SR.*

*Tento dodatok vychádza z prijatých opatrení rešpektujúcich núdzový stav vyhlásený Vládou SR k 1. októbru 2020.*

Vypracovala: Mgr. Alžbeta Ličková, RŠ

Dňom 1. októbra 2020 sa upravujú podmienky výchovno-vzdelávacieho procesu a záujmovej činnosti v škole, a to v súlade s dokumentom MŠVVaŠ SR [***Usmernenie k postupu škôl a školských zariadení pri realizácii výchovno-vzdelávacieho procesu počas mimoriadnej situácie v súvislosti s ochorením Covid-19***](https://www.minedu.sk/data/att/17458.docx)*.*

Nad rámec opatrení vyplývajúcich z manuálov opatrení pre školy a školské zariadenia sa bez ohľadu na farbu semaforu predmetnej školy neodporúča realizovať:

* organizáciu škôl v prírode a lyžiarskych výcvikov, a to ani dennou formou
* organizácia kultúrnych, umeleckých a tanečných aktivít mimo povinného výchovno-vzdelávacieho procesu (napr. stužková, venčeky, besiedky a pod.)
* krúžkovú činnosť pre deti a žiakov.

Nad rámec opatrení vyplývajúcich z manuálov opatrení pre školy a školské zariadenia sa bez ohľadu na farbu semaforu predmetnej školy odporúča nasledovné aktivity realizovať dištančnou formou:

* rodičovské združenia
* zasadnutia rady rodičov, rady školy a pod.
* všetky zasadnutia a stretnutia študentských organizácií (študentský parlament, študentský senát, rady študentov a iné)

**Telesná a hudobná výchova** sa nad rámec opatrení vyplývajúcich z manuálov opatrení pre školy a školské zariadenia, bez ohľadu na farbu semaforu predmetnej školy, odporúča realizovať **len teoretickou formou.**

Celoslovenské testovanie pohybových predpokladov žiakov 1. a 3. ročníkov ZŠ, podľa zákon 440/2015 Z.z., § 58 písm. p.) sa môže realizovať do dvoch mesiacov od skončenie mimoriadnej situácie. Školy následne zadajú výsledky žiakov z školy do ISTŽ - <https://www.testovanieziakov.sk>, a to najneskôr do troch mesiacov od skončenie mimoriadnej situácie (v rámci školského roka). Certifikáty im budú vydané do dvoch mesiacov od zaslania výsledkov žiakov do ISTŽ.

Predmetné usmernenie je platné a účinný po dobu, kým nebude zverejnená jeho aktualizácia na webovom sídle Ministerstva školstva, vedy, výskumu a športu SR.

**Zároveň na základe nariadenia ÚRVZ SR z 30.09. 2020 sa zavádza**

1. **Povinnosť nosiť rúško** pre všetkých pedagogických aj nepedagogických zamestnancov školy a žiakov II. stupňa školy počas celého výchovno-vzdelávacieho procesu **v interiéri aj v exteriéri školy.**
2. **Výnimka** – ak sú osoby v exteriéri vzdialené od seba na dva metre alebo
3. ide o žiakov so stredným a ťažkým mentálnym alebo sluchovým postihnutím.